Návrh
na odsúhlasenie prevodu prebytočného nehnuteľného majetku štátu podľa zákona NR SR č. 278/1993 Z. z. o správe majetku štátu v znení neskorších predpisov v súlade s uznesením vlády SR č. 86 z  31. januára 2007 pre Ústredný kontrolný a skúšobný ústav poľnohospodársky v Bratislave v zriaďovateľskej pôsobnosti Ministerstva pôdohospodárstva SR                                                             
–––––––––––––––––––––––––––––––––––––––––––––––––––––––––––––––––––––––––––

I. Označenie organizácie spravujúcej majetok štátu navrhnutý na odsúhlasenie prevodu

	Ústredný kontrolný a skúšobný ústav poľnohospodársky v Bratislave, IČO: 00 156 582 je štátnou rozpočtovou organizáciou so sídlom Matúškova 21, 833 16 Bratislava (ďalej len „ÚKSÚP“) . 
	Základným predmetom činnosti ústavu v zmysle zriaďovacej listiny je plnenie úloh na úseku skúšobníctva a štátnej odbornej kontroly a na zverených úsekoch vymedzených zákonmi aj výkon štátnej správy.

II. Vymedzenie majetku štátu navrhnutého na prevod a odôvodnenie návrhu 

	ÚKSÚP ako štátna rozpočtová organizácia je správcom nehnuteľného majetku štátu – areálu pracoviska Skúšobnej stanice ÚKSÚP v Detve, zapísaného na liste vlastníctva č.128 katastrálne územie Detva pozemkov - parcelové číslo 8494/1 o výmere 10580 m2 zastavané plochy a nádvoria, 8494/2 o výmere 449 m2 zastavané plochy a nádvoria,8494/3 o výmere 200m2 zastavané plochy a nádvoria, 8494/4 o výmere 361 m2 zastavané plochy a nádvoria, 8494/5 o výmere 286 m2 zastavané plochy a nádvoria, 8494/6 o výmere 23 m2 zastavané plochy a nádvoria,8494/7 o výmere 92 m2 zastavané plochy a nádvoria, 8494/8 o výmere 45 m2 zastavané plochy a nádvoria, 8494/9 o výmere 24 m2 zastavané plochy a nádvoria a stavieb:súp.č.135 – poľnohospodárska budova na parc.č.8494/2, súp.č.135-garáž na parc.č.8494/4, súp.č.135 – poľnohospodárska budova na parc.č.8494/5, 8494/6, 8494/7, 8494/8, súp.č.135 – objekt dopravy na parc.č.8494/9.
	Na stavbu areálu – ako celok bolo vydané rozhodnutie o prípustnosti stavby bývalým ONV vo Zvolene – odborom výstavby číslo: Výst. 2540/382/2-1965 dňa 13. októbra 1965 pre ÚKSÚP Bratislava. Stavby boli dané do užívania prevažne v roku 1968.
Poloha nehnuteľnosti v danej obci - samostatný areál (komplex objektov), ktorého vzdialenosť od súvislej zástavby obce je väčšia ako 500m.
	Činnosť skúšobnej stanice bola zrušená a zastavená z dôvodu jej vysokých strát, ako aj z potreby vykonania generálnej opravy prevádzkovej budovy. Nehnuteľnosť je problematická a len čiastočne využiteľná na prenájom, keďže je vybudovaná pre špecifické poslanie. Využiť sa dá len  iným spôsobom, ako na čo bola vybudovaná. Tohto času nie je nehnuteľnosť užívaná ani prenajímaná a pustne.
	V súvislosti so správou týchto nehnuteľností – budov, vznikajú nevyhnutné náklady na ochranu objektu strážnou službou, ako aj platba dane z nehnuteľnosti.

       III .Všeobecná hodnota majetku štátu navrhnutého na prevod určená znaleckým posudkom

	Na majetok štátu – areál Skúšobnej stanice ÚKSÚP v Detve, bol vypracovaný Ing. Jánom Valušom, znalcom pre odbor: stavebníctvo, odvetvie: pozemné stavby, odhad hodnoty nehnuteľností, evidenčné číslo znalca: 913691, znalecký posudok č. 45/2007 zo dňa 22.08.2007 vo veci stanovenia všeobecnej hodnoty areálu Skúšobnej stanice Detva pre účel prevodu nehnuteľností.
	Všeobecná hodnota nehnuteľností zapísaných na liste vlastníctva číslo 128, katastrálne územie Detva, okres Detva, obec Detva v správe ÚKSÚP Bratislava spolu s príslušenstvom je určená :
celkovo vo výške: Sk 1 800 000,00 (slovom: jedenmiliónosemstotisíc slovenských korún).
IV. Spôsob výberu nadobúdateľa (kupujúceho) majetku štátu
	
	Dňa 09.08.2007 pod č. 531/R/2007 vydal štatutárny orgán ÚKSÚP Bratislava rozhodnutie o prebytočnosti uvedeného nehnuteľného majetku štátu. Následne bolo vykonané ponukové konanie štátnym rozpočtovým organizáciám a štátnym príspevkovým organizáciám. Keďže oslovené organizácie nemali o ponúkaný majetok záujem, uskutočnil ÚKSÚP osobitné ponukové konanie v súlade so zákonom NR SR č. 278/1993 Z. z. o správe majetku štátu v znení neskorších predpisov. V lehote stanovenej na predkladanie cenových ponúk boli doručené ponuky piatich záujemcov. Dňa 20.09.2007 uskutočnil ÚKSÚP v Bratislave vyhodnotenie osobitného ponukového konania. Podmienky osobitného ponukového konania splnil jeden uchádzač, a to  spoločnosť AGROSEV, spol. s r. o. Bottova 1, 962 12 Detva, IČO: 36033499 s ponukou kúpnej ceny vo výške: Sk 2 135 000,00 (slovom: dvamiliónyjedenstotridsaťpäťtisíc slovenských korún).